kardosdrur/scandi-wiki huggingface dataset:
Nødlandingen i Plougslund Mose

Nødlandingen i Plougslund Mose fandt sted da et engelsk bombefly nødlandede i mosen efter beskydning af tysk antiluftskyts 27. april 1945. Flyet var et Stirling IV LK567 bombefly, der skulle nedkaste våben til modstandsbevægelsen på Fyn.

Plougslund Mose også kaldet Plougslund Hede ligger ved Koldingvej mellem Billund og Kolding.

Én af den seks mand store besætning (John Ayers) døde nogle dage senere på et tysk militærhospital. Han var blevet pågrebet af besættelsesmagten, efter at de øvrige havde været nødt til at efterlade ham, da han var hårdt såret. John Ayers er begravet på Christians Kirkegård i Fredericia.

Resten af besætningen fik hjælp af danskere og overlevede krigen. 

Ved Koldingvej et par km syd for Billund står en mindesten.

Eksterne links 
 Short Stirlings endeligt i Plougslund Mose  - rslm.dk
 Stirling IV LK567 - Plougslund Mose - airmen.dk
 Billund / Plougslund. RAF Mindesten og propel fra bombemaskine - airmen.dk
 Nødlandingen i Plougslund mose (Aase Flensteds nedlagte hjemmeside)

Naturområder i Danmark
Danmark under 2. verdenskrig
Billund Kommune
Sharpsburg (Maryland)

Sharpsburg er en by i Washington County, Maryland, ca. 20 km syd for Hagerstown. Byen har  indbyggere.

Under den amerikanske borgerkrig blev slaget ved Antietam udkæmpet lige uden for byen på det som i dag er Antietam National Battlefield ved Antietam Creek.

Historie 

En kolonist ved navn Joseph Chapline bosatte sig i området omkring 1740. Efter afslutningen af den franske og indianske krig grundlagde han byen i 1763 og opkaldte den efter sin ven Horatio Sharpe, som var ejendomsguvernør i Maryland.

Placeret øst for Potomac floden og dens vandkraft tiltrak byen industri i begyndelsen af det 19. århundrede, især efter at Chesapeake og Ohio-Kanalen blev forlænget til Sharpsburg omkring 1836. Den blev til en egentlig by i 1832.

Sydstatsgeneralen Robert E. Lee invaderede Maryland i sensommeren 1862 og blev opfanget af Unionsgeneralen George B. McClellan. Deres hære mødtes i Slaget ved Antietam (eller slaget ved Sharpsburg) den 17. september 1862 — den blodigste dag i den Amerikanske borgerkrig, og i hele USA's militærhistorie, med næsten 23.000 døde og sårede. Den uafgjorte men strategiske sejr til Unionen tillod politisk Abraham Lincoln at udstede Emancipationserklæringen.

Denne sejr var et vendepunkt i krigen fordi den forhindrede Konføderationen i at rykke ind i Nordstaterne.

Bystyre 
Sharpsburg vælger en borgmester og 6 byrødder hvert 4. år.

Geografi 
Ifølge De Forenede Staters kontor for folketælling har byen et samlet areal på 0.6 km².

Demografi 
Ved folketællingen i år 2000 var der 691 indbyggere fordelt på 286 husholdninger og 193 familier i byen. Af de 286 husholdninger havde 26,6% børn under 18, 54,2% var gifte samboende.

Medianindkomsten for en husholdning i byen var $52.875. Mænd havde en medianindkomst på $37.500 mod $22,000 for kvinder. Gennemsnitsindkomsten i byen var $20.917.

Referencer

Eksterne henvisninger 
 Maryland Municipal League: Sharpsburg 
 Krigs monument i centrum af Sharpsburg ved "Sites of Memory" 

Byer i Maryland
Stor mellemklassebil

En stor mellemklassebil (Bilsegment D) er den europæiske betegnelse for en bil, som er større end en lille mellemklassebil, men mindre end en øvre mellemklassebil. Modeller lavet af producenter af luksusbiler betegnes også som små luksusbiler, mens en MPV baseret på en stor mellemklassebil kaldes en stor MPV.

Aktuelle modeller i Europa
Gustav Hansen (billedkunstner)

Karl Gustav Hansen, kaldet Gustav Hansen, (født 5. november 1925 i Odense, død 15. januar 2017) var en dansk maler og billedkunstner. Han var søn af Martha Augusta Andersen og smed og maskinarbejder Johannes Andreas Hansen.

Uddannelse 
Gustav Hansen indledte sin forberedelse til Kunstakademiet hos maleren Erling Frederiksen. Studerede derefter på Kunstakademiet i København 1949-56, herunder på malerskolen under Kræsten Iversen, Aksel Jørgensen og Olaf Rude og på grafisk skole under Holger J. Jensen.

Kunstnerisk virke 
Gustav Hansens foretrukne motiver var landskaber, blomster og opstillinger i en forenklet naturalistisk stil og med inspiration af impressionismens korte strøg og farvedelinger.

Landskaberne fandt Gustav Hansen på Anholt og på gentagne rejser til den græske ø Ægina.

Gustav Hansen har gentagne gange udstillet på Kunstnernes Efterårsudstilling, Charlottenborg, Corner og Den Fynske Forårsudstilling. Derudover har han deltaget i udstillinger herunder separatudstillinger i Kunsthalle Rostock, Danske Grafikere, Kunstnere for fred, Tårnby Rådhus, Sophienholm og Huset i Asnæs.

Gustav Hansen var gæst på Corner 1970 og 1971-72, hvor han blev medlem.

Legater og udmærkelser 
Gustav Hansen har modtaget en række legater m.m. Herunder Carlsons Præmie i 1966, J.R. Lund i 1970, Louis Nielsen i 1970, Aug. Schiøtt i 1971, Poul S. Christiansen i 1971, 1977, Akademiet i 1972 og Herman Madsens Mindelegat i 1985.

Referencer

Eksterne henvisninger 
 om Gustav Hansen – fra Weilbachs Kunstnerleksikon

Billedkunstnere fra Danmark
Personer fra Odense
Dødbold (fodbold)

Dødbold er det gamle fodboldudtryk for standardsituationerne straffespark, frispark, hjørnespark og indkast.

Fodboldteknik
Fodboldregler
Jonas Hebo Rasmussen

Jonas Hebo Rasmussen (født 1. august 1991) er en tidligere dansk fodboldspiller der senest spillede for Hellerup IK.

Han er søn af den tidligere Hvidovre IF profil Kim Rasmussen. Derudover er han storebror til Lyngby Boldklub-spilleren Mathias Hebo Rasmussen.

Karriere 
Han spillede i Hvidovre IF, inden han i sommeren 2007, skiftede til Arsenal F.C. efter et prøveophold hvor han imponerede sig frem, til en to årig kontrakt. Han fik dog aldrig debut på førsteholdet i Arsenal. Han var den fjerde dansker i Arsenal F.C. nogensinde. Andre danskere i Arsenal var
Sebastian Svärd, Nicklas Bendtner og John "Faxe" Jensen

FC Nordsjælland 
Efter opholdet i England skiftede han i august 2009 til FC Nordsjælland. Inden aftalen med FC Nordsjælland havde han været på et prøveophold i 1. divisionsklubben Viborg FF. Efter et år i FC Nordsjælland blev han i sommeren 2010 rykket op i klubbens førsteholds trup.

Det blev dog aldrig til mere end en enkelt opgræden i pokalturneringen og reserveholdskampe for Hebo Rasmussen i FC Nordsjælland. Han blev derfor enig med klubben om at ophæve kontrakten i marts 2011.

Hvidovre IF (2011-2014) 
Efter bruddet med FC Nordsjælland i marts 2011 vendte Hebo Rasmussen hjem til sin barndomsklub Hvidovre IF. I sæsonen 2011/12 blev han topscorer for klubben med 18 mål. Herefter var der udsigt til at han ville finde sig en ny klub, men han valgte at blive i Hvidovre IF endnu en sæson.

Den 17. juni 2014 blev Jonas' kontrakt med Hvidovre IF ophævet.

Vejle Boldklub 
Den 28. juni 2014 meddelte Vejle Boldklub at man havde sikret sig Jonas Hebo Rasmussen på kontrakt.

FC Helsingør 
Nyoprykkede FC Helsingør meddelte den 30. juni 2015, at Jonas Hebo Rasmussen havde underskrevet en etårig aftale med klubben.

Parterne brød med hinanden i januar 2016 et halvt år før tid efter ønske fra Jonas Hebo, hvorefter han tog ud af at rejse.

Hvidovre IF (2016) 
Den 28. februar 2016 blev det offentliggjort, at Jonas Hebo fortsatte fodboldkarrieren efter en mindre pause efter bruddet med FC Helsingør. Parterne brød med hinanden igen den 29. november samme år.

Hellerup IK 
Han skiftede den 19. december 2016 til Hellerup IK, hvor han skrev under på en kontrakt gældende frem til 30. juni 2018. Han spillede i klubben frem til februar 2022, hvor han stoppede sin aktive karriere.

Referencer

Eksterne henvisninger 
 
 Officiel profil Arsenal.com
 www.arsenal.com: Four youngsters turn pro while nine depart

Fodboldspillere fra Danmark
Fodboldspillere fra Hvidovre IF
Fodboldspillere fra Arsenal F.C.
Fodboldspillere fra FC Nordsjælland
Fodboldspillere fra Vejle Boldklub
Fodboldspillere fra FC Helsingør
Fodboldspillere fra Hellerup IK
Personer fra Hvidovre
Landkreis Deggendorf

Landkreis Deggendorf ligger midt i det  bayerske Regierungsbezirk Niederbayern på begge sider af floden Donau. Landkreisen grænser mod nord til  Landkreis Regen, mod øst til  Landkreis Freyung-Grafenau, i sydøst ligger  Landkreis Passau, i syd Landkreis Rottal-Inn, mod sydvest Landkreis Dingolfing-Landau og mod vest Landkreis Straubing-Bogen.

Geografi 
Landkreis Deggendorfs område er i nord og nordøst en del af Bayerischer Wald. I midten løber Donaufloden fra nordvest til sydøst gennem kreisområdet. Sydvest for  Deggendorf løber Isar, der kommer fra sydvest, ud i Donau. 

Det højeste bjerg i Landkreis Deggendorf er Einödriegel der er 1.120 meter højt, og ligger i  kommunen  Grafling; det lavest punkt er  Einöde Lenau i kommunen  Künzing med  303 moh.

Byer og kommuner 

Kreisen havde   indbyggere pr.

Kilder og henvisninger
Ægteskab og pigesjov

Ægteskab og pigesjov er en dansk stumfilm fra 1914, instrueret af August Blom og produceret af Nordisk Film Kompagni.

Handling 

Modehandleren Mr. King (Rasmus Christiansen) er til bal i Kulhandlernes sangforening hvor han møder den skønne mørkøjede Sonja (Stella Kjerulf). Efter turen følger pigen modehandleren hjem, men kun til hans gadedør og ikke et skridt længere. King lister nu i seng, men heldigvis sover hans kone så fast at hun ikke hører ham komme sent hjem. Men næste dag finde konen et fotografi af Sonja i en af mandens lommer og så er der langt kul i kakkelovnen. "Hvem er denne dame?!" spørger hun edderspændt rasende. Men han slår hende hen med en kæk løgn.

Nogle dage senere modtager han i sin butik en kuffert, der ledsages af et brev. Da han lukker kufferten, op springer den smukke Sonja frem som en trold af en æske. Modehandlerens kone, der tilfældigvis er tilstede, bliver så chokeret af denne uventede hændelse, at hun dåner om, lige ned i den åbne kuffert. Manden øjner en mulighed og snarrådigt smækker han kufferten i, og mens han planlægger at flygte med pigen, får han kufferten sendt til sin sommervilla på Strandvejen, hvor tjenestepigen får sig en slem overraskelse, da det nu er konen, der springer frem fra kufferten. Fra altanen, der vender ud mod vandet, får konen dog øje på en damper og på dækket af denne, den utro ægtemand med sin mørkøjede skønhed. Men fru King er en beslutsom dame, og får hurtigt organiseret en fisker, som i sin motorbåd kan indhente damperen. Damen får fat i sin mand, som bliver tildelt en velfortjent straf. Efter den hårde straf bliver han hurtigt enig med sig selv om, at det skal vare en tid, før han roder sig ud i nye eventyr.

Medvirkende

Titel 
 supplerende danske titler:
 Mr. King paa Eventyr

Eksterne henvisninger 
 

Film instrueret af August Blom
Danske film fra 1914
Film i sort-hvid
Stumfilm fra Danmark
Farcer
Film fra Nordisk Film
John Olsen

John Olsen er et navn, som relaterer sig til flere personer:

 John Olsen (filmmand) – dansk manuskriptforfatter, instruktør og grundlægger af Saga Studierne (1888-1959).
 John Olsen (billedkunstner) – dansk tegner, grafiker, skulptør, fotograf og installatør (1938-2019).
 John Olsen (fodboldspiller) – norsk fodboldspiller (1928-2001).
 John Olsen (politiker) – australsk politiker og diplomat (født 1945).
Araucana

Forfædrene til den moderne araucana høne påstås først at være avlet af mapuchefolket (de såkaldte "araucanske indianere") i Chile. Herfra stammer navnet "araucana."

Den nutidige araucana er en krydsning mellem to sydamerikanske racer: Collonca (en haleløs hønserace uden skæg, som lægger blå æg) og Quetros (en lyserødbrun æglæggende høne med hale og ørefjer). Araucana kan findes i mange forskellige fjerfarver. Hanen vejer 2-2,5 kg, hønen vejer 1,6-2 kg. De lægger årligt 180 lyseblå eller turkisblå æg à 50 g.

Der er forskellige holdninger til, hvordan en araucanahøne må se ud i Europa, for nogle skal, udover hvad der kræves i Nordamerika, have skæg og bakkenbarter, og/eller man accepterer en race med hale.

Araucanaer forveksles ofte med hønseracerne Ameraucana og krydsningerne grønlæggere, der også lægger blå/grønne æg.

Den nordamerikanske variant 
Den nutidige, nordamerikanske standard for, hvordan en araucana skal se ud, er at den er haleløse, har ørefjer og lægger lyseblå æg. Der accepteres, hverken bakkenbarter, skæg eller haler hos araucanaer i Nordamerika. I resten af verden er man ikke glad for at bruge denne variant, da genet der medfører disse ørefjer, er dødeligt. Dvs. at 25 % af alle æg man udruger, vil dø inden klækningen, dvs. alle de kyllinger, som får 2 ørefjergener. 25 % vil helt mangle ørefjer og vil derfor ikke passe til den amerikanske standard, mens halvdelen af æggene vil give kyllinger med ørefjer.

Galleri 
Her ses bl.a. araucana æg sammenlignet med andre æg og hvordan hønen og kyllingerne ser ud.

Godkendte variationer 
Der findes et utal af variationer af racen - men ikke alle er godkendte.

Følgende racer er godkendte i Danmark:
 Perlegrå (Godkendt)
 Sort (Under godkendelses program)
 Hvid (Under godkendelses program)

Eksterne henvisninger 

 Galleri med billeder af hønsene hos Dansk Fjerkræ Forum
 Dansk racebeskrivelse af racen
 Araucanas historie
 Dansk Racebeskrivelse 

Hønseracer
Bat Out of Hell

Bat Out of Hell er det andet studiealbum af den amerikanske rockmusiker Meat Loaf. Det er hans første samarbejde med komponisten Jim Steinman og blev udgivet 21. oktober 1977. Det er et af de bedst sælgende albums nogensinde og har solgt over 43 millioner eksemplarer på verdensplan. Blandt de bedst kendte sange fra albummet er "Paradise by the Dashboard Light" og "Bat Out of Hell".

Musikken er inspireret af Steinmans forkærlighed for Richard Wagner, Phil Spector, Bruce Springsteen og The Who. Bat Out of Hell er blevet certificeret af Recording Industry Association of America som et platinalbum fjorten gang. I maj 2015 havde det tilbragt 485 uger på UK Albums Chart. Albummet blev en af de mest indflydelsesrige og ikoniske albums nogensinde og sangene er blevet klassikere inden for rockgenren.

Albummets titel blev brugt til yderligere to af Meat Loafs albums. Steinman producerede Bat Out of Hell II: Back into Hell (1993) og Desmond Child producerede Bat Out of Hell III: The Monster Is Loose (2006).

Spor 
Side et
 "Bat Out of Hell" - 9:53
 "You Took the Words Right Out of My Mouth (Hot Summer Night)" (intro indtalt af Steinman og Marcia McClain) - 5:04
 "Heaven Can Wait" - 4:38
 "All Revved Up with No Place to Go" - 4:19
Side to
 "Two Out of Three Ain't Bad" - 5:23
 "Paradise by the Dashboard Light" (duet med Ellen Foley) (I. Paradise / II. Let Me Sleep On It / III. Praying for the End of Time) - 8:28
 "For Crying Out Loud" - 8:45

Referencer 

Album fra 1977
Rockalbum fra USA
Meat Loaf
Kontant (tv-program)

Kontant er et forbrugermagasin, der sendes hver anden onsdag kl. 21.00 på tv-kanalen DR1. Programmet vandt prisen som "Årets Aktualitets-program" til TV Prisen i 2003.

Programmets værter 

 Mette Vibe Utzon – 2001-2004
 Anders Bech-Jessen – 2004-2006 
 Klaus Bundgård Povlsen – 2007-2009 
 Kåre Quist – 2009-2013
 Jakob Krogh - 2013-2014
 Jakob Illeborg- 2014-2018
Jacob Kragelund - 2019-

Ekstern henvisning 
 Kontant-programside på dr.dk

Kilder 
 

DR-programmer
Aaron Ramsey

Aaron James Ramsey (født 26. december 1990 i Caerphilly) er en walisisk fodboldspiller, der spiller som midtbanespiller i den franske klub Nice.

Klubkarriere

Cardiff City 

Ramsey startede sin seniorkarriere i den walisiske klub Cardiff City, der dog spiller i det engelske ligasystem. Han havde også tilbragt sine ungdomsår i klubben. Den 28. april 2007 i en kamp mod Hull City, blev han den yngste Cardiff spiller nogensinde, med hans blot 16 år og 124 dage. Efter i sæsonen 2007-08 at have spillet regelmæssigt på Cardiffs hold, blev han den 13. juni 2008 solgt til Arsenal F.C. i Premier League.

Arsenal F.C. 
Ramsey blev tildelt rygnummer 16 i Arsenal, og han debuterede for holdet i en Champions League-kvalifikationskamp mod hollandske FC Twente den 13. august 2008. En måned senere, den 13. september, debuterede han i Premier League i en kamp mod Blackburn Rovers. 

Den 27. februar 2010 blev Aaron Ramsey båret fra banen og kørt direkte på hospitalet efter uheldet i en Premier League-kamp mellem Stoke City og Arsenal, hvor han brækkede både højre lægben og højre skinneben, efter en uheldig tackling fra Ryan Shawcross. Han var ude resten af den pågældende sæson.

Efterfølgende var han i 2010 og 2011 i to omgange udlejet, men derefter blev han snart fast mand hos Arsenal, og i sæsonen 2013~2014 spillede han 34 kampe og scorede 16 mål i sin bedste sæson for London-holdet.

Ramsey var med Arsenal med til at vinde FA Cuppen tre gange samt Community Shield to gange.

Juventus 
I februar 2019 skrev Ramsey kontrakt med den italienske topklub Juventus F.C. med virkning fra sommeren samme år, hvor hans kontrakt med Arsenal havde udløb. I sin første sæson hos klubben var han med til at vinde det italienske mesterskab.

Landshold 
Ramsey står (pr. 29. november 2022) noteret for 78 kampe og 20 mål for Wales' landshold, som han debuterede for den 19. november 2008 i en træningskamp mod Danmark.

Titler 
FA Cup
 2014, 2015, 2017 med Arsenal

Community Shield
 2014, 2015 med Arsenal

 Serie A
 2019-2020 med Juventus F.C.

Referencer

Eksterne henvisninger 

 Spillerprofil på arsenal.com
 

Fodboldspillere fra Wales
Fodboldlandsholdsspillere fra Wales
Fodboldspillere fra Arsenal F.C.
Fodboldspillere fra Cardiff City F.C.
Fodboldspillere fra Juventus F.C.
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Osterhofen

Osterhofen er en by i Landkreis Deggendorf i Regierungsbezirk Niederbayern i den tyske delstat Bayern, med knap 11.900 indbyggere.

Geografi 

Byen ligger i landskabet Gäuboden mellem Plattling og Vilshofen an der Donau. Byens område strækker sig fra Donau i nord, til Vilsdalen i syd.

Nabokommuner 
Osterhofen omgives af følgende kommuner Niederalteich, Hengersberg og Winzer (alle nord for Donau), Künzing, Aldersbach (Landkreis Passau), Roßbach (Landkreis Rottal-Inn), Eichendorf (Landkreis Dingolfing-Landau), Wallerfing, Buchhofen og Moos.

Inddeling 
I Osterhofen ligger udover Osterhofen følgende landsbyer og bebyggelser: Absdorf, Aicha, Altenmarkt, Anning, Arbing, Arbing im Feld, Aurolfing, Blaimberg, Bruderamming, Endlau, Eschlbach, Galgweis, Gergweis, Glucking, Göttersdorf, Gramling, Haardorf, Haid, Harbach, Haunpolding, Hitzenthal, Holzapfelöd, Holzhäuser, Käferling, Kälbermühle, Kapfing, Kasten, Kirchdorf, Klostermühle, Königsöd, Kuglstadt, Lahhof, Langenamming, Linzing, Maging, Mahd, Moos, Mühlham, Neu-Wisselsing, Neuharbach, Niedermünchsdorf, Obergessenbach, Oberndorf, Ottach, Pöding, Polkasing, Pöschlöd, Raffelsdorf, Reisach, Reut, Röslöd, Roßfelden, Ruckasing, Schmiedorf, Schneipping, Schnelldorf, Seewiesen, Siegstatt, Thundorf, Untergessenbach, Viehhausen, Vierhöfen, Vorstadt, Werafing, Willing, Windhag, Winklarn, Wisselsing og Zainach.
Ungdoms-VM i håndbold 2008 (kvinder)

Ungdomsverdensmesterskabet i håndbold 2008 for kvinder var det andet ungdoms-VM i håndbold for kvinder, og slutrunden med deltagelse af 16 hold afvikledes i Bratislava i Slovakiet den 11. – 20. juli 2008. Mesterskabet var åbent for spillere født i 1990 eller senere.

Mesterskabet blev vundet af Rusland, som dermed sikrede sig ungdoms-VM for første gang. I finalen besejrede de russiske kvinder Serbien med 27-22. De forsvarende mestre fra Danmark måtte denne gang nøjes med bronzemedaljerne efter sejr på 24-21 over Frankrig i bronzekampen.

Resultater

Indledende runde 

De 16 hold spillede i den indledende runde i fire grupper med fire hold. De to bedste hold fra hver gruppe gik videre til hovedrunden om placeringerne 1-8, mens treerne og firerne spillede videre i placeringsrunden om 9.- 16.-pladsen.

GRUPPE A

GRUPPE B

GRUPPE C

GRUPPE D

Placeringrunde (9.- 16.-pladsen) 

Placeringsrunden havde deltagelse af de otte hold, der sluttede på tredje- og fjerdepladserne i grupperne i den indledende runde. De otte hold spillede i to grupper med fire hold. Holdende fra gruppe A og B samledes i gruppe PI, mens holdene fra gruppe C og D blev samlet i gruppe PII. Indbyrdes resultater mellem hold fra samme indledende gruppe blev taget med til placeringsrunden.

Vinderne af de to grupper kvalificerede sig til kampen om 9.-pladsen, toerne gik videre til kampen om 11.-pladsen, treerne spillede om 13.-pladsen, mens firerne måtte nøjes med at spille om 15.-pladsen.

GRUPPE PI

GRUPPE PII

Placeringskampe

Hovedrunde 
Hovedrunden havde deltagelse af de otte hold, der sluttede på første- og andenpladserne i grupperne i den indledende runde. De otte hold spillede i to grupper med fire hold. Holdende fra gruppe A og B samledes i gruppe MI, mens holdene fra gruppe C og D blev samlet i gruppe MII. Indbyrdes resultater mellem hold fra samme indledende gruppe blev taget med til placeringsrunden.

De to bedste hold fra hver gruppe gik videre til semifinalerne. Treerne gik videre til kampen om 5.-pladsen, mens firerne spillede om 7.-pladsen.

GRUPPE MI

GRUPPE MII

Placeringskampe (5.- 8.-pladsen)

Finalekampe

Medaljevindere

Kilder / eksterne henvisninger 
 IHF – Women's youth world championship 

VM i håndbold
Håndbold i 2008
Kvindehåndbold
Lauris Reiniks

Lauris Reiniks (født 11. juli 1979 i Dobele, i Letland) er en lettisk sanger. Indtil nu har han udgivet 5 soloalbummer af hvilke albummet „Lidot savādāk”(At flyve underligt) har modtaget den gyldne CD og er blevet solgt i 8000 eksemplarer i alt. De kendteste af Lauris Reiniks’ sange er "Es neesmu neprātīgs"(Jeg er ikke urimelig), "Tev šodien vienalga"(I dag er du ligeglad), "Tik balti"(Så hvide), "Es tev apmulsis", og ligeledes "Sirds sadeg neparasti"(Hjertet brænder sært), som i år 2002 var den populæreste sang i Letland og vandt flere priser, den tilhørende musikvideo blev også via en afstemning kåret som årets bedste på LNT(Letlands uafhængige fjernsyn). En duo „Tell Me” som Lauris sang med Marija Naumova blev i 2003 den mest afspillede sang i lettisk radio og tv. 
Han begyndte sin karriere i 1998.

Lauris Reiniks deltog i det europæiske melodigrandprix år 2003 med trioen F.L.Y. sammen med Mārtiņš Freimanis og Yana Kay. Gruppen udførte sangen ”Hello From Mars” som endte på en 24. plads i finalen. 

Han har også indspillet en duet med den estiske sangerinde Maarja-Liis Ilus, som i 2005 blev et hit i både Letland og Estland.

Siden 1998 har Lauris Reiniks været TV udsendelsesleder for LTV (Letlands fjernsyn). D. 8. april 2007 vandt Lauris Reiniks sammen med sin dansepartner Aleksandra Kurusova i det lettiske TV3s show Dejo ar zvaigzni!(Danser med stjerner). I maj 2007 begyndte Lauris Reiniks filmoptagelser i filmstudiet "Kaupo" til den kunstneriske film "Dancis pa trim"(Tre for at danse)en film om lettiske legionærer under anden verdenskrigs slutning, hvor han spiller den lettiske soldat Edvards. Det er planlagt at filmen kommer i biografen i Letland i 2008.

Eksterne henvisninger 

 Lauris Reiniks' officielle hjemmeside

Sangere fra Letland
East London Mosque

East London Mosque er en moske i bydelen Tower Hamlets i London. Den ligger mellem Whitechapel og Aldgate, i nærheden af City of London.

Den er en af Storbritanniens største moskeer, og bygningskomplekset er blevet udvidet for at huse London Muslim Centre med bl.a. en grundskole.

Tanken om at bygge en moske i London opstod i 1910, og der blev oprettet et fond til støtte for arbejdet. I 1940 kunne man købe tre huse på Commercial Road i den østlige del af London, og året efter åbnede de sammenslåede huse som East London Mosque. I efterkrigstiden blev moskeen et centrum for mange arbejdsindvandrere i London.

I 1975 eksproprierede de lokale myndigheder ejendommene, men stillede nye midlertidige bygninger til rådighed ved Whitechapel Road. Menigheden indsamlede penge til at bygge en ny moske fra grunden af, og modtog betydelige gaver fra kongen af Saudi-Arabien. Syv år senere startede byggearbejderne, og i 1985 stod den nye moske færdig.

Eksterne henvisninger 

 East London Mosque 

Moskeer
Bygninger, konstruktioner og anlæg i London